Trichius abdominalis

Trichius abdominalis er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En middelsstor (9-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis 
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse 
Arten er kjent fra Armenia og Iran .

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Trichius Fabricius, 1775 
 Trichius abdominalis Ménétriès, 1832

Referanser

Kilder 
 Ménétriès, E. (1832) Catalogue raisonne des objets de zoologie recueillis dans un voyage au Caucase et jusqu'aux frontiers actuelles de la Perse, Imprimerie de l'Academie impériale des Sciences. St.Petersbourg :1-271.
 Oversikt over artene

Eksterne lenker 
 Bilde av arten 
 

Gullbasser
Biller formelt beskrevet i 1832
Dyr formelt beskrevet av Édouard Ménétries
Armenias insekter
Irans insekter